CELEX: 61967CJ0016
Language: el
Date: 1968-07-11
Title: Απόφαση του Δικαστηρίου (πρώτο τμήμα) της 11ης Ιουλίου 1968. # Henri Labeyrie κατά Επιτροπής των Ευρωπαϊκών Κοινοτήτων. # Υπόθεση 16/67.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 11ης Ιουλίου 1968 (
         *1
      )
   
   Αντικείμενο της υποθέσεως:
   Προσφυγή με την οποία ζητείται:
   
            1)
         
         
            η ακύρωση της αποφάσεως που περιέχεται στο σημείωμα που του απηύθυνε στις 22 Νοεμβρίου 1966 ο Mercereau, αναπληρωτής διευθυντής του Κέντρου της Ίσπρα, καθόσον απορρίπτει το αίτημα του προσφεύγοντος, πριν ληφθεί οποιαδήποτε απόφαση, να υποβληθεί στη συμβουλευτική επιτροπή προμηθειών και παραγγελιών μια εμπεριστατωμένη γνωμοδότηση σχετικά με την επιλογή μιας επιχειρήσεως για τη συντήρηση των εγκαταστάσεων του Κέντρου, καθώς και η ακύρωση της πρώτης παραγράφου του υπομνήματος που του απηύθυνε στις 2 Δεκεμβρίου 1966 ο Kramers, διευθυντής του Κέντρου της Ίσπρα, καθόσον επιβεβαιώνει το προαναφερθέν σημείωμα του Mercereau (σημεία 1 και 2 της προσφυγής),
         
      
            2)
         
         
            να αναγνωρισθεί ότι ο προσφεύγων είναι αρμόδιος και έχει δικαίωμα να ελέγχει τη δραστηριότητα του τμήματος «Υποδομή» και να δίνει τη γνώμη του επί όλων των προτάσεων του τμήματος αυτού (σημείο 4 της προσφυγής) και να ακυρωθεί η προφορική απόφαση του Kramers περί προσωρινής απαλλαγής του από του καθήκον του επόπτη του τμήματος «Υποδομή» (σημείο 3 της προσφυγής),
         
      
            3)
         
         
            η ακύρωση των επιπλήξεων που περιέχονται στη δεύτερη και τρίτη παράγραφο του προαναφερθέντος υπομνήματος του Kramers (σημεία 5 και 6 της προσφυγής),
         
      
            4)
         
         
            η καταβολή αποζημιώσεως στον προσφεύγοντα (σημεία 7 και 8 της προσφυγής)·
         
      Διατακτικό της αποφάσεως:
   ΤΟ ΔΙΚΑΣΤΗΡΙΟ
   
            1)
         
         
            Απορρίπτει ως απαράδεκτη την προσφυγή ακυρώσεως ως προς το πρώτο και τρίτο σημείο της προσφυγής και ως αβάσιμη ως προς το δεύτερο σημείο.
         
      
            2)
         
         
            Απορρίπτει ως αβάσιμη την αγωγή αποζημιώσεως.
         
      Πρόταση του γενικού εισαγγελέα:
   Η πρόταση ταυτίζεται, κατά βάση, με το διατακτικό.
   (
         *1
      )	Γλώσσα διαδικασίας: η γαλλική.